ddrg/super_eurlex huggingface dataset:
(9)

Saskaņā ar Regulas (ES) Nr. 1306/2013 54. panta 3. punktu dalībvalstis, pienācīgi to pamatojot, var pieņemt lēmumu neturpināt atgūšanu. Šādu lēmumu var pieņemt vienīgi tādos gadījumos, ja līdzekļu atgūšanas izmaksas, kas jau radušās vai kas varētu rasties, kopā pārsniedz atgūstamo līdzekļu summu vai ja atgūšana izrādās neiespējama debitora vai juridiski par pārkāpumu atbildīgās personas maksātnespējas dēļ, kas ir konstatēta un apstiprināta saskaņā ar attiecīgās dalībvalsts tiesību aktiem. Ja šādu lēmumu pieņem četru gadu laikā pēc atgūšanas pieprasījuma dienas vai astoņu gadu laikā pēc prasības iesniegšanas valsts tiesā, neatgūšanas finansiālās sekas 100 % apmērā būtu jāsedz no Savienības budžeta. Gan summas, par kurām dalībvalsts pieņem lēmumu neturpināt atgūšanu, gan minētā lēmuma pamatojums ir norādīts kopsavilkuma ziņojumā, kas minēts Regulas (ES) Nr. 1306/2013 54. panta 4. punktā, kurš lasīts saistībā ar tās 102. panta 1. punkta pirmās daļas c) apakšpunkta iv) punktu. Tātad šīs summas nebūtu jāsedz attiecīgajām dalībvalstīm, un tāpēc tās būtu jāsedz no Savienības budžeta.
b)

Ierēdņiem ir tiesības uz kompensāciju 50–70 % apmērā no veselības un ilgtermiņa aprūpes izdevumiem, savukārt atlikušie izdevumi viņiem jāsedz pašiem. Precīzs veselības aprūpes un ilgtermiņa aprūpes izdevumu sadalījums ir atkarīgs no dažādiem kritērijiem, piemēram, no bērnu skaita. Ierēdņi var izvēlēties – vai nu apdrošināties ar brīvprātīgu papildu apdrošināšanu, vai arī paši samaksāt savu daļu no veselības aprūpes un ilgtermiņa aprūpes izdevumiem.
(7)

Valdība 2019. gada 10. decembrī pieņēma fiskālo budžeta stratēģiju 2020.–2022. gadam (“fiskālā stratēģija”), kuras mērķrādītājs 2019. gadā ir vispārējās valdības budžeta deficīts 3,8 % apmērā no IKP. Tas pārsniedz un nav tuvu LESD noteiktajai atsauces vērtībai, kas ir 3 % no IKP. LESD noteiktās atsauces vērtības pārsniegšana 2019. gadā nav arī ārkārtēja, jo tās pamatā nav ne ārkārtēji apstākļi, ne arī nopietna ekonomikas lejupslīde LESD un SIP nozīmē. Komisijas 2020. gada ziemas prognozē paredzēts, ka reālais IKP pieaugs par 3,9 % 2019. gadā un 3,8 % 2020. gadā, savukārt izlaides starpība būs aptuveni nulle. Vienreizēji posteņi 2019. gadā sasniedza 0,1 % no IKP, un to iemesls bija vides zīmognodevas atmaksāšana par vieglajiem automobiļiem. Plānotā LESD atsauces vērtības pārsniegšana nav arī īslaicīga LESD un SIP nozīmē. Komisijas 2020. gada ziemas prognozē, kas papildināta ar fiskālajiem mainīgajiem lielumiem, paredzēts vispārējās valdības budžeta deficīts 4 % apmērā no IKP 2019. gadā, 4,9 % apmērā no IKP 2020. gadā un 6,9 % apmērā 2021. gadā. Prognozēto budžeta deficīta pieaugumu galvenokārt nosaka ievērojami pensiju palielinājumi. Fiskālajā stratēģijā valdība arī prognozē, ka vispārējās valdības budžeta deficīts 2020. un 2021. gadā saglabāsies virs LESD atsauces vērtības – prognozēts budžeta deficīts 3,6 % apmērā no IKP 2020. gadā un 3,4 % apmērā 2021. gadā. Līdz ar to LESD noteiktais budžeta deficīta kritērijs prima facie nav izpildīts.
(5)

Minētie standarti atbilst to aptvertajām prasībām, kuras noteiktas Direktīvā 2008/57/EK. Tāpēc atsauces uz minētajiem standartiem ir lietderīgi publicēt Eiropas Savienības Oficiālajā Vēstnesī. Ņemot vērā to, ka atbilstība standartam EN 14363:2016+A1:2018 atbilstību attiecīgajām Direktīvā 2008/57/EK noteiktajām prasībām nodrošina tikai tad, ja to izmanto sasaistē ar Eiropas Savienības Dzelzceļu aģentūras tehnisko atzinumu ERA-OPI-2018-3, atsauces uz minēto standartu Eiropas Savienības Oficiālajā Vēstnesī būtu jāpublicē ar attiecīgo ierobežojumu.
(1)

Lielbritānijas un Ziemeļīrijas Apvienotā Karaliste (“Apvienotā Karaliste”) 2017. gada 29. martā paziņoja par nodomu izstāties no Eiropas Savienības saskaņā ar Līguma par Eiropas Savienību 50. pantu. Līgums par Eiropas Savienību un Līgums par Eiropas Savienības darbību vairs netiks piemērots Apvienotajai Karalistei no dienas pēc Eiropadomes Lēmuma (ES) 2019/1810 (1) 1. panta 1. punktā minētās dienas. Pēc Apvienotās Karalistes izstāšanās no Eiropas Savienības Bank of England pārstāj būt dalībvalsts nacionālā centrālā banka un Eiropas Centrālo banku sistēmas nacionālā centrālā banka. Eiropas Centrālās bankas Lēmums (ES) 2020/137 (ECB/2020/3) (2) nosaka Eiropas Centrālās bankas (ECB) kapitāla parakstīšanas atslēgas (tālāk tekstā – “kapitāla atslēga”) korekciju saskaņā ar Eiropas Centrālo banku sistēmas un Eiropas Centrālās bankas Statūtu (tālāk tekstā – “ECBS Statūti”) 29.3. pantu un 29.4.pantu un ar 2020. gada 1. februāri nosaka jaunos svērumus, kas nacionālajām centrālajām bankām (NCB) piešķirti koriģētajā kapitāla atslēgā (tālāk tekstā – “kapitāla atslēgas svērumi”).
(7)

Ir lietderīgi jaudas patēriņa un vidējā ātruma definīciju pielāgot tā, lai ņemtu vērā WLTP. Tomēr attiecībā uz to, ka testēšanas metodoloģijai pievienota maiņstrāvas ģeneratora piestrādes procedūra, pieteikumā nav izklāstīta pietiekami precīza informācija ne par to, kā šāda piestrādes procedūra būtu jāveic, ne to, kā tās ietekme būtu jāņem vērā. Turklāt iepriekš pieņemtajos īstenošanas lēmumos izklāstītajā testēšanas metodoloģijā šādu ietekmi jau varēja ņemt vērā, jo vajadzības gadījumā varēja piemērot prasību, ka maiņstrāvas ģeneratora lietderība jāmēra vismaz piecas reizes. Tā kā maiņstrāvas ģeneratoru lietderību nosaka, pamatojoties uz mērījumu vidējiem rezultātiem, tad piestrādes ietekmi, pozitīvu vai negatīvu, var attiecīgi ņemt vērā galīgajā lietderības noteikšanā, vajadzības gadījumā palielinot mērījumu skaitu. Ņemot vērā iepriekš teikto, nav lietderīgi testēšanas metodoloģijai pievienot papildu konkrētu piestrādes procedūru, kas ierosināta pieteikumā.
(1)

Komisijas Lēmums 2010/472/ES (2) paredz nosacījumus aitu un kazu spermas, olšūnu un embriju sūtījumu importam Savienībā. Konkrētāk, minētā lēmuma I pielikumā ir dots to trešo valstu vai to daļu saraksts, no kurām dalībvalstis atļauj importēt aitu un kazu spermas sūtījumus, bet tā III pielikumā ir dots to trešo valstu vai to daļu saraksts, no kurām dalībvalstis atļauj importēt minēto dzīvnieku olšūnu un embriju sūtījumus.
(7)

Komisijas Lēmuma 2003/467/EK 3. pants nosaka, ka minētā lēmuma III pielikumā norādītās dalībvalstis un to reģioni tiek pasludināti par oficiāli brīviem no govju enzootiskās leikozes liellopu ganāmpulkos saskaņā ar Direktīvā 64/432/EEK noteiktajiem nosacījumiem. Lēmuma 2003/467/EK III pielikuma 1. nodaļā Apvienotā Karaliste ir norādīta kā no govju enzootiskās leikozes oficiāli brīva dalībvalsts, un minētā pielikuma 2. nodaļā Džērsija un Menas Sala ir norādītas kā no govju enzootiskās leikozes oficiāli brīvi reģioni.
(5)

Komisijas Lēmumā 2004/558/EK (2) ir minētas dalībvalstis un to reģioni, kam atļauts piemērot papildu garantijas attiecībā uz liellopu infekciozo rinotraheītu saskaņā ar Direktīvas 64/432/EEK 9. un 10. pantu. Lēmuma 2004/558/EK I pielikumā ir norādītas dalībvalstis un to reģioni, uz kuriem papildu garantijas attiecībā uz liellopu infekciozo rinotraheītu attiecina saskaņā ar Direktīvas 64/432/EEK 9. pantu, savukārt Lēmuma 2004/558/EK II pielikumā ir norādītas dalībvalstis un to reģioni, uz kuriem papildu garantijas attiecībā uz liellopu infekciozo rinotraheītu attiecina saskaņā ar Direktīvas 64/432/EEK 10. pantu.
(4)

Ar Padomes Lēmumu 2000/91/EK (2) Dānijai un Zviedrijai tika atļauts, atkāpjoties no nodokļa maksātājiem noteiktās prasības par to, ka tiesības uz PVN atskaitīšanu vai atmaksu īstenojamas tajā dalībvalstī, kurā tas ir nomaksāts, līdz 2002. gada 31. decembrim piemērot īpašu pasākumu, kas ļauj nodokļa maksātājiem PVN atgūt no vienas administrācijas. Minēto atļauju vēlāk pagarināja ar Padomes Lēmumu 2003/65/EK (3) līdz 2006. gada 31. decembrim un ar Padomes Lēmumu 2007/132/EK (4) – līdz 2013. gada 31. decembrim. Ar Padomes Īstenošanas lēmumu 2013/680/ES (5) Dānijai un Zviedrijai no 2014. gada 1. janvāra līdz 2020. gada 31. decembrim tika atļauts piemērot īpašo pasākumu, atkāpjoties no Direktīvas 2006/112/EK 168., 169., 170. un 171. panta.
(4)

Deleģētās regulas (ES) 2019/856 3. panta c) punktā, to lasot saistībā ar 13. apsvērumu, noteikts, ka Inovāciju fonda ieņēmumi, tostarp ieņēmumi no kvotām, būtu jāpārvalda saskaņā ar Direktīvas 2003/87/EK mērķiem.
(10)

Šis lēmums attiecas uz Partnerības padomes lēmuma projektu tikai tiktāl, ciktāl ar to paredzēts reglamentēt to struktūru darbību, kas izveidotas saskaņā ar nolīgumu, piemērojot nolīguma II sadaļu, kurā ietverti noteikumi par Savienības kopējo ārpolitiku un drošības politiku, uz kuriem attiecas Līguma par Eiropas Savienību V sadaļas 2. nodaļa. Minēto noteikumu mērķis un saturs atšķiras un ir neatkarīgs no citu nolīguma noteikumu, ar kuriem izveido partnerību starp Pusēm, mērķa un satura. Līdztekus šim lēmumam tiks pieņemts atsevišķs lēmums saistībā ar Partnerības padomes lēmuma projektu, ciktāl ar to paredzēts reglamentēt to struktūru darbību, kas izveidotas saskaņā ar nolīgumu, piemērojot citus nolīguma noteikumus,
2)

tā 5., 6. un 7. daļu aizstāj ar šādām: “5. daļa FAT-O-MEAT’ER (FOM II) 1. Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu Fat-O-Meat’er (FOM II) . 2. Šis aparāts ir jauna mērīšanas sistēmas Fat-O-Meat’er versija. FOM II sastāv no optiskās zondes ar asmeni, dziļuma mērīšanas ierīces, kuras darbības diapazons ir no 0 līdz 125 mm, un datu ieguves un analīzes bloka – datora Carometec Touch Panel i15 ( Ingress Protection IP69K ). Aparāts FOM II mērīšanas rezultātus pārveido muskuļaudu satura jeb liesās gaļas satura aplēsē. 3. Liemeņa muskuļaudu saturu aprēķina pēc šādas formulas: Ŷ = 69,592 – (0,741 × X1) + (0,066 × X2), kur: Ŷ = aplēstais liemeņa muskuļaudu procentuālais saturs, X1 = muguras tauku slāņa biezums (ieskaitot ādu) milimetros, kas izmērīts perpendikulāri liemeņa mugurai 6 centimetru attālumā no liemeņa viduslīnijas starp trešo un ceturto ribu no beigām, X2 = muguras muskuļa biezums milimetros, kas izmērīts tajā pašā laikā, vietā un veidā kā X1. Šo formulu piemēro liemeņiem, kuru svars ir no 60 līdz 120 kilogramiem (silta liemeņa svars). 6. daļa AUTOFOM III 1. Šajā daļā izklāstītos noteikumus piemēro tad, kad cūku liemeņu klasifikācijai izmanto aparātu AutoFOM III . 2. Aparāts ir aprīkots ar sešpadsmit 2 MHz ultraskaņas devējiem ( Carometec A/S ), darbības laukums starp devējiem ir 25 mm. Ultraskaņas dati ietver muguras tauku slāņa biezuma, muskuļu biezuma un saistīto parametru mērījumus. Mērīšanas rezultāti ar datora palīdzību tiek pārveidoti muskuļaudu jeb liesās gaļas procentuālā satura aplēsē. 3. Liemeņa muskuļaudu saturu aprēķina pēc šādas formulas: Ŷ = 75,39088 – (1,39968 × R2P1) – (0,45787 × R2P4) – (0,47094 × R2P10) + (0,20349 × R4P6), kur: Ŷ = aplēstais liemeņa muskuļaudu procentuālais saturs, R2P1 = vidējais ādas biezums, R2P4 = P2 tauku slāņa mērījums izraudzītajā vietā (milimetros), R2P10 = visplānākais tauku slānis šķērsgriezumā (milimetros), R4P6 = tauku slāņa 1 mērījumi izvēlētajā visplānākā tauku slāņa punktā. Šo formulu piemēro liemeņiem, kuru svars ir no 60 līdz 120 kg (silta liemeņa svars). 7. daļa MANUĀLĀ METODE (ZP) 1. Šajā daļā izklāstītos noteikumus piemēro tad, kad cūku liemeņu klasificēšanu veic ar “manuālo metodi” ( ZP ), mērot ar lineālu. 2. Pēc šīs metodes mērījumus var izdarīt ar lineālu, bet klasifikāciju nosaka, izmantojot prognozes vienādojumu. Metodes pamatā ir tauku un muskuļu slāņa biezuma manuāla mērīšana sadalīta liemeņa viduslīnijā. 3. Liemeņa muskuļaudu jeb liesās gaļas saturu aprēķina pēc šādas formulas: Ŷ = 66,324 – (0,526 × F) + (0,034 × M), kur: Ŷ = aplēstais liemeņa muskuļaudu procentuālais saturs, F = muskuli gluteus medius nosedzošā redzamā tauku slāņa (ieskaitot ādu) minimālais biezums (milimetros), kas izmērīts sadalīta liemeņa viduslīnijā, M = redzamā jostas muskuļa biezums, kas izmērīts sadalīta liemeņa viduslīnijā visšaurākajā vietā starp muskuļa gluteus medius priekšējo (kraniālais) galu un mugurkaula kanāla augšējo (dorsālo) malu. Šo formulu piemēro liemeņiem, kuru svars ir no 60 līdz 120 kg (silta liemeņa svars).”;
(12)

Likums par mazumtirdzniecības nodokli ieviesa nodokli ar šādām galvenajām iezīmēm: a) 2,5 % nodoklis attiecas uz to mazumtirgotāju neto apgrozījumu, kas pārdod pārtiku (tostarp apgrozījumu, kas iegūts no nepārtikas preču pārdošanas); b) ja vismaz 25 % no to apgrozījuma rada pārtikas produktu pārdošana galapatērētājiem; c) ja tie darbojas vismaz 15 % no visiem Slovākijas administratīvajiem rajoniem; d) franšīzes un tirdzniecības apvienību biedri vai locekļi ir uzskatāmi par atsevišķiem nodokļu maksātājiem, lai izpildītu nosacījumus attiecībā uz mazumtirdzniecības nodokļa piemērošanu; e) no nodokļa ir atbrīvoti šādi mazumtirgotāji: 1) mazie un vidējie uzņēmumi, kā definēts Komisijas Regulā (ES) Nr. 651/2014 (4); 2) sabiedriskās ēdināšanas uzņēmumi, 3) mazumtirgotāji, kas ir pārtikas ražotāji (vai kas saistīti ar pārtikas ražotājiem), no kuru neto apgrozījuma vismaz 80 % tiek iegūti no to ražotās pārtikas pārdošanas galapatērētājiem; 4) mazumtirgotāji, no kuru apgrozījuma vismaz 80 % rodas no vienas kategorijas pārtikas pārdošanas; 5) mazumtirgotāji, kuriem maksājamais nodoklis nepārsniedz 5000 euro ceturksnī; f) nodokļu bāze neietver tādu mazumtirdzniecības punktu neto apgrozījumu, kuri atrodas: 1) vismazāk attīstītajos rajonos Slovākijā un kuros ir ne vairāk kā 10 darbinieki; 2) pašvaldībās, kurās ir ne vairāk kā trīs tirdzniecības uzņēmumi, kas pārdod pārtiku galapatērētājiem.
8. pants

Pilns klasifikācijas marķējums

1. Klasificējamu informāciju attiecīgi marķē un ar to attiecīgi rīkojas neatkarīgi no tās fiziskā veidola. Informācijas klasifikācijas līmeni skaidri dara zināmu tās saņēmējiem, vai nu izmantojot klasifikācijas marķējumu – ja informācija tiek sniegta rakstiski papīra formātā, noņemamā datu nesējā vai sakaru un informācijas sistēmā (CIS) –, vai paziņojot to mutiski, ja informācija tiek sniegta mutiski, piemēram, sarunas vai uzstāšanās gaitā. Klasificētus materiālus fiziski marķē tā, lai varētu viegli noteikt to drošības klasifikācijas līmeni.
(3)

Padome 2019. gada 15. jūlijā pieņēma secinājumus, kuros tā pauda nožēlu par to, ka, neraugoties uz Savienības vairākkārtējiem aicinājumiem izbeigt nelikumīgās darbības Vidusjūras austrumdaļā, Turcijas turpināja savas urbšanas darbības uz rietumiem no Kipras un uzsāka urbšanas darbību vēl vienā vietā uz ziemeļaustrumiem no Kipras – Kipras teritoriālajos ūdeņos. Tā vēlreiz uzsvēra nopietno tūlītējo negatīvo ietekmi, ko šādas nelikumīgas darbības izraisa visā ES un Turcijas attiecību spektrā, un vēlreiz aicināja Turciju atturēties no šādām darbībām, rīkoties labu kaimiņattiecību garā un respektēt Kipras suverenitāti un suverēnās tiesības saskaņā ar starptautiskajām tiesībām. Padome, pauzdama gandarījumu par Kipras valdības uzaicinājumu vest sarunas ar Turciju, atzīmēja, ka ekskluzīvo ekonomikas zonu un kontinentālā šelfa noteikšana ir jautājums, kas būtu jārisina ar dialoga un sarunu starpniecību pēc labas ticības, pilnībā ievērojot starptautiskās tiesības un saskaņā ar labu kaimiņattiecību principu.
11.

vēlreiz apstiprinām kopīgu apņemšanos novērst gaisa kvalitāti ietekmējošu jūras piesārņojumu, sadarbojoties un kopīgi dodot ieguldījumu starptautisko jūras piesārņojuma novēršanas noteikumu un standartu īstenošanā un izpildes panākšanā, arī nodrošinot vienlīdzīgus noteikumus uzņēmējiem. Mēs atkārtoti uzsveram sekmīgo Direktīvas (ES) 2016/802 atgādinām par jaunāko SJO apņemšanos nodrošināt maksimālā sēra satura (0,50 % no 2020. gada) konsekventu īstenošanu pasaulē atbilstoši MARPOL konvencijas VI pielikumam. Pateicoties saskaņotajam un stingrajam šo prasību izpildes panākšanas režīmam, t. sk. Ziemeļjūras SOx emisijas kontroles zonā, kā arī augstam kuģu atbilstības īpatsvaram Eiropas Savienībā, ir ievērojami samazinājies sēra dioksīda piesārņojums piekrastes reģionos un pilsētās. Mēs atbalstām mūsu kopīgās apņemšanās pilnveidošanu kopā dot ieguldījumu uzraudzībā, lai panāktu MARPOL konvencijas VI pielikuma izpildi, kā arī Ziemeļjūras kļūšanu par NOx (slāpekļa oksīdu) emisijas kontroles zonu (SEKZ) no 2021. gada. Līgumslēdzējas puses patur tiesības brīvi izvēlēties līdzekļus dalībai uzraudzības pasākumos. Mēskopīgu apņemšanos novērst gaisa kvalitāti ietekmējošu jūras piesārņojumu, sadarbojoties un kopīgi dodot ieguldījumu starptautisko jūras piesārņojuma novēršanas noteikumu un standartu īstenošanā un izpildes panākšanā, arī nodrošinot vienlīdzīgus noteikumus uzņēmējiem. Mēssekmīgo Direktīvas (ES) 2016/802 ( 2 ) īstenošanu, kurā atspoguļotas zema sēra satura prasības SOx emisijas kontroles zonām (sēra saturs ne lielāks par 0,10 % no 2015. gada), unpar jaunāko SJO apņemšanos nodrošināt maksimālā sēra satura (0,50 % no 2020. gada) konsekventu īstenošanu pasaulē atbilstošikonvencijas VI pielikumam. Pateicoties saskaņotajam un stingrajam šo prasību izpildes panākšanas režīmam, t. sk. Ziemeļjūras SOx emisijas kontroles zonā, kā arī augstam kuģu atbilstības īpatsvaram Eiropas Savienībā, ir ievērojami samazinājies sēra dioksīda piesārņojums piekrastes reģionos un pilsētās. Mēsmūsu kopīgās apņemšanās pilnveidošanu kopā dot ieguldījumu uzraudzībā, lai panāktukonvencijas VI pielikuma izpildi, kā arī Ziemeļjūras kļūšanu par NOx (slāpekļa oksīdu) emisijas kontroles zonu (SEKZ) no 2021. gada. Līgumslēdzējas puses patur tiesības brīvi izvēlēties līdzekļus dalībai uzraudzības pasākumos.
(3)

Saskaņā ar Lēmuma Nr. 1313/2013/ES 21. panta 2. punkta c) apakšpunktu reaģēšanas spējas, kas saņem Savienības finansiālo atbalstu pielāgošanas izmaksām, dara pieejamas kā daļu no Eiropas civilās aizsardzības rezerves uz minimālo laikposmu, kurš ir saistīts ar saņemto finansējumu un ir no 3 līdz 10 gadiem, sākot no brīža, kad tās ir faktiski pieejamas. Būtu jānorāda precīzs saistību periods, lai garantētu juridisko noteiktību.
(5)

Saskaņā ar Regulas (EK) Nr. 1060/2009 5. panta 6. punkta pirmo nosacījumu kredītreitingu aģentūrām trešā valstī ir jāsaņem atļauja vai jāreģistrējas, un tām jābūt arī pakļautām pastāvīgai efektīvai uzraudzībai un tiek nodrošināta prasību izpilde. ASV tiesiskā un uzraudzības sistēma nosaka, ka CRA ir jāreģistrējas Vērtspapīru un biržas darījumu komisijā (SEC) kā valstī atzītām statistisko reitingu organizācijām (Nationally Recognized Statistical Ratings Organizations — NRSRO), lai atļautu to reitingu izmantošanu regulatīviem mērķiem. SEC tās pēc tam pastāvīgi uzrauga. SEC ir piešķirtas visaptverošas uzraudzības pilnvaras, kas tai ļauj pārliecināties par to, vai kredītreitingu aģentūras izpilda savas juridiskās saistības. Šīs pilnvaras ietver tiesības piekļūt dokumentiem, veikt izmeklēšanu un veikt pārbaudes uz vietas, kā arī tiesības pieprasīt piekļuvi tālruņa sarunu un elektroniskās saziņas dokumentācijai. SEC var īstenot šīs pilnvaras ne vien attiecībā uz kredītreitingu aģentūrām, bet arī citām kredītreitingu noteikšanas darbībās iesaistītām personām. ASV tiesiskā un uzraudzības sistēma nosaka, ka SEC katra valstī atzīta statistisko reitingu organizācija jāpārbauda vismaz reizi gadā un jāziņo par šo pārbaužu rezultātiem. Ja SEC ir konstatējusi, ka kāda valstī atzīta statistisko reitingu organizācija nepilda kādas no attiecīgā tiesiskā regulējuma izrietošas saistības, tā var pieņemt dažādus uzraudzības pasākumus, lai izbeigtu pārkāpumus. Šie pasākumi ietver pilnvaras atsaukt reģistrāciju, apturēt reitingu izmantošanu regulatīviem mērķiem un uzdot kredītreitingu aģentūrām pārtraukt pārkāpumu. Turklāt SEC var kredītreitingu aģentūrām noteikt stingras sankcijas par attiecīgo prasību pārkāpumiem. Tādējādi valstī atzītajām statistisko reitingu organizācijām pastāvīgi tiek piemērota efektīva uzraudzība un nodrošināta prasību izpilde. Starp EVTI un SEC noslēgtajā sadarbības nolīgumā paredzēta informācijas apmaiņa par īstenošanas pasākumiem un uzraudzības pasākumiem, kuri veikti attiecībā uz pārrobežu kredītreitingu aģentūrām.
(13)

Par to, kā tiek īstenots Direktīvas 2008/98/EK 11. panta 2. punkta a) un b) apakšpunkts, kur ir nosprausti mērķrādītāji mājsaimniecības un līdzīgiem atkritumiem, kā arī būvgružiem un ēku nojaukšanas atkritumiem, dalībvalstīm ir jāziņo formātā, kas noteikts saskaņā ar Komisijas Īstenošanas lēmumu C(2012) 2384 (3). Minētā īstenošanas lēmuma noteikumi par to, ka dalībvalstīm reizi trijos gados ir jāiesniedz ziņojums par Direktīvas 2008/98/EK īstenošanu, ir novecojuši. Tāpēc Īstenošanas lēmums C(2012) 2384 būtu jāatceļ un jāaizstāj ar šā lēmuma noteikumiem, kuri atspoguļo izmaiņas ziņošanas prasībās, kas Direktīvā 2008/98/EK ieviestas ar Eiropas Parlamenta un Padomes Direktīvu (ES) 2018/851 (4). Lai nodrošinātu nepārtrauktību, būtu jāpieņem pārejas noteikumi par to, kādā termiņā ir jāziņo dati par 11. panta 2. punkta a) un b) apakšpunkta īstenošanu pārskata gados no 2016. līdz 2019. gadam.
(8)

Ņemot vērā SIOFA apgabala zvejas resursu dinamisko raksturu un no tā izrietošo nepieciešamību Savienības nostājā ņemt vērā jaunākās izmaiņas, to vidū jaunu zinātnisko un citu relevanto informāciju, kas iesniegta pirms SIOFA pušu sanāksmēm vai to laikā, saskaņā ar Līguma par Eiropas Savienību 13. panta 2. punktā iestrādāto Savienības iestāžu pilnīgas sadarbības principu būtu jāizveido procedūras, kas jāievēro, kad ik gadu tiek precizēta Savienības nostāja 2019.–2023. gada laikposmā,
(8)

Ņemot vērā NASCO konvencijas apgabala zvejas resursu dinamisko raksturu un no tā izrietošo nepieciešamību Savienības nostājā ņemt vērā jaunākās izmaiņas, to vidū jaunu zinātnisko un citu relevanto informāciju, kas iesniegta pirms NASCO sanāksmēm vai to laikā, saskaņā ar Līguma par Eiropas Savienību 13. panta 2. punktā iestrādāto Savienības iestāžu pilnīgas sadarbības principu būtu jāizveido procedūras, kas jāievēro, kad ik gadu tiek precizēta Savienības nostāja 2019.–2023. gada laikposmā,
(20)

Bezpilota lidaparātu (“UAV”), piemēram, dronu, izmantošana ar zemes bezvadu platjoslas elektronisko sakaru tīkliem, kas izmanto 26 GHz frekvenču joslu, varētu ietekmēt pašreizējos lietojumus, piemēram, FSS un ISS satelītuztvērējus. Tāpēc 26 GHz frekvenču joslā būtu jāaizliedz savienojamība virzienā no bāzes stacijām uz UAV borta galastacijām un jāatļauj tikai savienojamība no UAV borta galastacijām uz bāzes stacijām saskaņā ar spēkā esošo gaisa satiksmes pārvaldības regulējumu. Šajā ziņā savienojamībai virzienā no UAV borta galastacijām uz bāzes stacijām varētu būt ievērojama ietekme, piemēram, uz atstatumu līdz EESS/SRS Zemes stacijām, kas koplieto 26 GHz joslu. Šis aspekts būtu jāizpēta sīkāk, un pēc tam, iespējams, būtu jāizstrādā papildu harmonizētie tehniskie nosacījumi. Bezvadu platjoslas elektronisko sakaru tīklu izmantošana UAV nedrīkstētu kavēt jaunu EESS/SRS Zemes staciju izvietošanu.
(8)

Ņemot vērā dienvidu tunzivs izplatības apgabala zvejas resursu dinamisko raksturu un no tā izrietošo nepieciešamību Savienības nostājā ņemt vērā jaunākās izmaiņas, to vidū jaunu zinātnisko un citu relevanto informāciju, kas iesniegta pirms CCSBT sanāksmēm vai to laikā, saskaņā ar Līguma par Eiropas Savienību 13. panta 2. punktā iestrādāto Savienības iestāžu pilnīgas sadarbības principu būtu jāizveido procedūras, kas jāievēro, kad ik gadu tiek precizēta Savienības nostāja 2019.–2023. gada laikposmā,
(3)

Komisija laikā no 2011. līdz 2016. gadam regulāri pārskatīja to, cik efektīvs ir veids, kādā Eirokontrole veica minētos uzdevumus. Komisija secināja, ka Eirokontrole to ir izdarījusi veidā, kas ir apmierinošs no darbības viedokļa.
17.

Pēc jebkuras Puses pieprasījuma mediators Pusēm sagatavo rakstisku faktu izklāsta projektu, īsi aprakstot: a) attiecīgo jautājumu, ieskaitot konkrētā pasākuma iespējamo ietekmi uz tirdzniecību vai ieguldījumiem; b) ievērotās procedūras; c) attiecīgā gadījumā Pušu, ekspertu un ieinteresēto personu paustos viedokļus un d) attiecīgā gadījumā visus savstarpēji saskaņotos risinājumus un pagaidu risinājumus, un sniedz to 15 dienu laikā no šā izklāsta pieprasījuma. Puses 15 dienu laikā no dienas, kad sniegts faktu izklāsta projekts, var sniegt piezīmes par to. Izskatījis Pušu iesniegtās piezīmes, mediators 30 dienu laikā no faktu izklāsta projekta sniegšanas rakstiski iesniedz Pusēm galīgo faktu izklāstu. Faktu izklāstā mediators neinterpretē Nolīgumu.